Súradnice: 48°44′14″S 19°08′48″V﻿ / ﻿48,737282235°S 19,146734476°V﻿ / 48.737282235; 19.146734476

Celkový pohľad na areál hradu
Barbakan a Stará radnica
Areál hradu a radnica
Areál hradu a Kostol Sv. kríža
Matejov dom a Kostol Sv. kríža
**Mestský hrad v Banskej Bystrici**, charakteristická dominanta a symbol historického jadra Banskej Bystrice s typickou siluetou dvojice cibuľovitých veží, situovaný hore na námestí. Je to národná kultúrna pamiatka.

Dejiny
------

Mestský hrad vznikol popri pôvodnej baníckej osade, ktorá predchádzala založeniu mesta. Už v tých časoch tu stál farský kostol Nanebovzatia Panny Márie, ktorý sa neskôr, koncom stredoveku stal centrom novej pevnosti. Funkciou mestského hradu bolo chrániť výnosy z ťažby drahých kovov, najmä z medi a striebra, a kráľovskú pokladnicu. Sídlil tu zástupca kráľa a cirkvi, schádzala sa tu mestská rada. Jednotlivé budovy rôznorodej funkcie obohnali spoločným opevnením, ktoré chránilo patriciát pred vonkajšími nepriateľmi i vnútornými nepokojmi, najmä počas baníckych vzbúr.

Areál mestského hradu sa skladá z kostola Panny Márie, tzv. Matejovho domu, tzv. slovenského kostola, radnice, budovy fary a kamenného opevnenia s baštami, vstupnou bránou s barbakanom, ktorým sa do areálu vchádzalo. 

Najstaršou budovou je neskororománsky farský kostol panny Márie z druhej polovice 13. storočia. Pôvodne ho obklopoval cintorín, na ktorom až do 19. storočia stála románska kostnica.

Bystrickí mešťania, inšpirovaní vzorom mestského hradu v Kremnici, opevnili v poslednej tretine 15. storočia priestor okolo farského kostola a postavili tu ďalšie budovy patriace samospráve banských miest, mestskej správe a kráľovi: gotický dom kráľa Mateja (nazývaný aj Matejov dom) vznikol v roku 1479, mestská radnica okolo roku 1500; krátko predtým, v roku 1492, dostavali kostol sv. Kríža, nazývaný aj slovenský kostol, lebo sem chodili prevažne slovenskí obyvatelia, s bohatým vstupným neskorogotickým portálom. Opevnenie tvoril vysoký kamenný múr a kruhové bašty. Najdôležitejšou časťou opevnenia bola vstupná brána s barbakanom, dostavaná v roku 1512, do ktorej sa vstupovalo dvoma bránami, pre povozy a pre peších. V tom období prešiel farský kostol nákladnou stavebnou úpravou, ktorú podnes dokumentuje zachované oratórium s gotickou krížovou klenbou, bočná kaplnka sv. Barbory a neskorogotickým krídlovým oltárom od Majstra Pavla z Levoče a neskorogotická bronzová krstiteľnica od majstra Jodoka. Typologickou zaujímavosťou sú portréty svätých, ktorými iluzívne nahradili konzoly pod klenbou v presbytériu. Interiér kostola bol v tých časoch veľmi hodnotný, hl. oltár vyhotovil Majster Pavol z Levoče a údajne bol ešte monumentálnejší ako levočský. Podľahol však ničivému požiaru v roku 1761; v roku 1767 ho nahradili barokovým oltárom s obrazmi od významného rakúskeho maliara J. L. Krackera. Zrútenú klenbu nahradili barokovou, s iluzívnou architektonickou freskou v presbytériu od Antona Schmidta z rokoch 1767-1770. Z tohto obdobia pochádzajú aj typické siluety s cibuľovitými medenými strechami.

Do mestského hradu po čase včlenili aj mestskú radnicu. V druhej tretine 16. storočia prešla viacerými stavebnými úpravami, ktoré jej vtlačili dnešný ráz. V roku 1546 ju podstatne rozšírili a prestavali. Čoskoro nato, v rokoch 1564-1565, majster Peregrinus upravil jej priečelie vrátane starej neskorogotickej loggie a budovu ukončil renesančnou atikou s lastovičími chvostmi.

Exteriér a interiér
-------------------

Farský kostol je výrazná gotická architektúra s pôvodnou románskou vežou z čias vzniku objektu. Je jednoloďový, s predĺženým presbytériom a z oboch strán pristavanými kaplnkami a oratóriom. Z pôvodnej náročnej bohatej architektúry sa zachovali fragmenty kružieb v lomených oknách, prekryté barokovou prestavbou, zlomky žánrových výjavov pod rímsou, znázorňujúce sedem hlavných hriechov, niekoľko gotických fiál a baldachýn. Okná kaplnky si zachovali neskorogotické plamienkové kružby. Fasádu objektu v gotike pomaľovali kvádrovaním. K najlepším výtvarným dielam exteriéru patrí reliéf Krista na Hore olivovej (umiestnený na vonkajšej strane kostola v nároží veže) a torzo Zvestovania, z čias okolo roku 1500. Hl. priestor kostola je klenutý pruskými klenbami. Má jednotné neskorobarokové vnútorné zariadenie a nástenné maľby. Baroková úprava rešpektovala staršie, najmä neskorogotické fragmenty a nábehy rebier. Bočné kaplnky, oratórium a sakristia majú bohaté vzorce neskorogotických krúžených a hviezdicových klenieb. Z pôvodného zariadenia vyniká oltár sv. Barbory a gotická krstiteľnica, gotické tabuľové obrazy; výtvarné detaily sú inštalované v ďalších bočných kaplnkách. 

Slovenský kostol má v barokovom členení fasád zachovaný neskorogotický portál s pretínavými prútmi z konca 15. storočia.

Matejov, pôvodný kráľovský dom, je bloková viacposchodová stavba, ktorá si napriek romantickej úprave zachovala pôvodné riešenie fasád s výrazným maľovaným kvádrovaním.
Radnica (pretórium) prešla viacerými stavebnými úpravami, napriek tomu si zachovala svoj renesančný ráz. Bloková budova so stĺpovou arkádou pôvodne nadväzovala na hradné opevnenie. Renesančné premurované atiky pôvodne v tvare lastovičích chvostov.

Súčasný stav
------------

V roku 2005 prebehla kompletná rekonštrukcia priestorov mestského hradu. Od roku 2009 je v priestoroch hradu kaviareň a reštaurácia.

Prístup
-------

ŽSR, SAD. Hrad je mestského typu a prístup k nemu je teda veľmi jednoduchý. Nachádza sa priamo v centre Banskej Bystrice na malom námestí nad hlavným námestím mesta.

Okolie
------

Popri Matejovom dome cez tepanú železnú bránu prejdeme na historický cintorín, kde sú pochovaní viacerí národní dejatelia a spisovatelia. Z cintorína sú pôsobivé pohľady na hradný komplex.

Okolité pamiatky: Mestská pamiatková rezervácia Banská Bystrica, hrady: Zvolen, Pustý hrad nad Zvolenom, Slovenská Ľupča.

Zaujímavosti
------------

Mesto je strediskom turistiky, v prímestskej časti sa odporúčajú tieto jednohodinové vychádzky:
Z Medeného hámra do doliny Laskomer, z Fončordy do Areálu zdravia. Malachovskou dolinou do Ortút k pamätníku sovietskych letcov pod Dolnou skalou. Do lesoparku na Urpín (511 m n. m. pekné pohľady na mesto) a na Vartovku (569 m n. m. kde je pozorovacia veža, tzv. „vartovka" z čias tureckých nájazdov, dnes je v objekte po úpravách Krajská ľudová hvezdáreň). Podryba, Šalková - príjemná prechádzka po hrádzi Hrona (viditeľné sú ešte piliere z tesaných kameňov, ktoré slúžili ako nosníky drevených mostín hrádze, tzv. „hrable", na zadržanie plaveného dreva z horehronských lesov). Do miestnej časti Jakub, kde je náučný chodník (lesostep).

Banská Bystrica je východiskom značkovaných trás do blízkych horstiev: Kremnické vrchy, Starohorské vrchy, Veľká Fatra, Nízke Tatry, Veporské vrchy a Poľana.

Zvony
-----

Vo zvonici sú na oceľovej zvonovej stolici zavesené 3 zvony. 

| Zvon | Hmotnosť | Priemer | Rok, lejár | Tón |
| --- | --- | --- | --- | --- |
| 1. General | 6000 kg | 201 cm | 1763, Samuel Preis | a° |
| 2. Median | 2500 kg | 160 cm | 1927, Oktáv Winter | h° |
| 3. Special | 1300 kg | 128 cm | 1927, Oktáv Winter | dis´ |

Zvony zvonia každú nedeľu a sviatky o 6:45, 8:15, 10:45 a 16:15. Zvonia iba zvony *General* a *Special*, keďže zvon *Median* je prasknutý.

Galéria
-------

* Mestský hrad, barbakánMestský hrad, barbakán
* Banícka bašta v areáli hraduBanícka bašta v areáli hradu
* Areál hradu, detail na BarbakanAreál hradu, detail na Barbakan
* Banská Bystrica - hrad Barbakan - zvon GeneralBanská Bystrica - hrad Barbakan - zvon *General*
* Banská Bystrica - hrad barbakan - zvon MedianBanská Bystrica - hrad barbakan - zvon *Median*
* Banská Bystrica - hrad Barbakan - zvon SpecialBanská Bystrica - hrad Barbakan - zvon *Special*

Referencie
----------

1. ↑   *Zoznam vybraných národných kultúrnych pamiatok* [online]. Bratislava: Pamiatkový úrad SR. Dostupné online.
2. ↑   *Register nehnuteľných NKP* [online]. Bratislava: Pamiatkový úrad SR. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Mestský hrad v Banskej Bystrici**

Zdroje
------

* Zámky.sk – zdroj, z ktorého (pôvodne) čerpal tento článok.


| * z
* d
* u
Zoznam vybraných národných kultúrnych pamiatok na Slovensku\* |
| --- |
| Západné Slovensko | 
* Ruiny hradu, Beckov
* Bratislavský hrad s areálom
* Pamätník Slavín s areálom, Bratislava
* Devín, Slovanské hradisko
* Academia Istropolitana, Bratislava
* Evanjelické lýceum, Konventná ul. Bratislava
* Dóm sv. Martina, Bratislava
* Villa rustica, Dúbravka, Bratislava-Dúbravka
* Mohyla gen. M. R. Štefánika, Bradlo
* Červený Kameň, hrad s areálom
* Veľkomoravský dvorec Ducové
* Holíčsky hrad, Holíč
* Rímsky vojenský tábor Leányvár, Iža
* Protiturecká pevnosť, Komárno
* Fortifikačný systém mesta, Komárno
* Kostol sv. Juraja, Kostoľany pod Tríbečom
* Súbor pamiatok k osobnosti Ľudovíta Štúra, Modra
* Pamätný dom - SNR z r. 1848, Myjava
* Hrad a nálezisko staroslovan. osídlenia, Nitra
* Rotunda sv. Juraja, Skalica
* Hradisko Molpír, Smolenice
* Kláštorný komplex pavlínov, Šaštín
* Kaštieľ, Topoľčianky
* Trenčiansky hrad
* Univerzitné budovy, Trnava
* Rodný dom Ľudovíta Štúra, Uhrovec

 | Spišský hradDóm svätej Alžbety a Kostol sv. Michala v KošiciachRotunda svätého Juraja v SkaliciLesná úvraťová železnica vo VychylovkeSlavín v Bratislave |
| Stredné Slovensko | 
* Pamätné miesto SNP, Baláže – Kalište
* Mestský hrad s areálom, Banská Bystrica
* Pamätné budovy SNP, Banská Bystrica
* Mestský hrad v Banskej Štiavnici, Banská Štiavnica
* Banícka a lesnícka akadémia, Banská Štiavnica
* Hradisko Havránok, Bobrovník
* Hrad Bojnice
* Kaštieľ s areálom, Bytča
* Kláštor Benediktínskeho opátstva, Hronský Beňadik
* Mestský hrad s areálom, Kremnica
* Pamätný dom Čierny orol, Liptovský Mikuláš
* Budova Matice slovenskej, Martin
* Národný cintorín, Martin
* Prvá budova SNM, Martin
* Lesná úvraťová železnica - Výchylovka, Nová Bystrica
* Oravský hrad
* Pamiatky černovskej masakry, Ružomberok – Černová
* Súbor pamiatok k osobnosti Andreja Hlinku, Ružomberok
* Strečniansky hrad
* Kaštieľ s areálom, Svätý Anton
* Zvolenský hrad

 |
| Východné Slovensko | 
* Farský kostol sv. Egýdia, Bardejov
* Mestská radnica, Bardejov
* Kaštieľ s areálom, Betliar
* Červený kláštor, kláštor kartuziánov
* Pamätník roľníckej vzbury 1831, Haniska
* Kláštor Premonštrátskeho konventu, Jasov
* Budova Evanjelického lýcea, Kežmarok
* Drevený artikulárny kostol, Kežmarok
* Budova vyhlásenia Košického vlád. programu, Košice
* Dóm sv. Alžbety, Košice
* Krásna Hôrka, hrad
* Farský kostol sv. Jakuba, Levoča
* Solivar s areálom, Prešov
* Evanjelické kolégium, Prešov
* Spišský hrad
* Kaštieľ v Strážkach, mestskej časti Spišskej Belej
* Evanjelický kostol, Štítnik
* Dukelské bojisko a areály cintorínov, Vyšný Komárnik
* Farský kostol sv. Ducha, Žehra

 |
| Celé Slovensko | 
* Východoslovenské drevené kostoly
* Prvé slovenské patronátne gymnáziá
* Stredoveké nástenné maľby

 |
| Hnuteľné NKP | 
* Dielo Majstra Pavla z Levoče
* Historický fond Diecéznej knižnice, Nitra
* Dielo Jána Szilassyho

 |
| \* názvy národných kultúrnych pamiatok ako sú na uvedené na zozname Pamiatkového úradu Slovenskej republiky  |

| * z
* d
* u
Banská Bystrica |
| --- |
| Samospráva | 
* *Primátor:* Ján Nosko (od 2014)
* *Zoznam*
* *Čestní občania*
* *Mestské časti:* Banská Bystrica
* Fončorda
* Iliaš
* Jakub
* Kostiviarska
* Kráľová
* Kremnička
* Majer
* Podlavice
* Pršianska Terasa
* Radvaň
* Rakytovce
* Rudlová
* Sásová
* Senica
* Skubín
* Šalková
* Uhlisko
* Uľanka

 |
| Geografia | 
* Bystrica
* Hron
* Laskomer
* Panský diel
* Tajovský potok
* Urpín
* *Chránené územia:* Baranovo
* Horná Roveň
* Jakub
* Králická tiesňava
* Malachovské skalky
* Pavelcovo
* Plavno
* Podlavické výmole
* Príboj
* Stará kopa
* Tajovská kopa
* Urpínska lesostep
* Uňadovo

 |
| Dejiny | 
* Slovenské národné povstanie
* Slobodný slovenský vysielač

 |
| Pamiatky a stavby | 
* Europa Business Center
* Europa Shopping Center
* Kalvária
* Kamenná vila
* Kaštieľ Radvanských
* Katedrála svätého Františka Xaverského
* Kostol Nanebovzatia Panny Márie
* Kostol svätého Kríža
* Mestský hrad (Barbakan)
* Národný dom
* Pamätné budovy SNP
* Pamätník SNP
* Štadión SNP
* Tihányiovský kaštieľ
* Ústredná budova Stredoslovenských elektrární
* Vysielač Laskomer
* *Zoznam kultúrnych pamiatok I*
* *Zoznam kultúrnych pamiatok II*
* *K:Stavby*
* *K:Kostoly*

 |
| Doprava | 
* *Mestská:* MHD
* Dopravný podnik mesta BB
* Trolejbusová
* *Cestná:* Autobusová stanica
* Severný obchvat
* R1
* I/59
* I/66
* I/69
* *Železničná:* Železničná stanica
* Banská Bystrica-mesto
* Železničná trať Banská Bystrica – Červená Skala
* Železničná trať Zvolen – Vrútky
* *K:Doprava*

 |
| Námestia a ulice | 
* *Námestia:* SNP
* Kyjevské
* Slobody
* Strieborné
* Štefana Moyzesa
* Vajanského (Hušták)
* *Ulice:* Dolná
* Horná
* Kapitulská
* Národná
* *Zoznam*

 |
| Kultúra | 
* Amfiteáter
* Bábkarská Bystrica
* Bábkové divadlo na rázcestí
* Divadlo z Pasáže
* Hvezdáreň
* Múzeum SNP
* Stredoslovenská galéria
* Stredoslovenské múzeum
* Štátna opera
* Štátna vedecká knižnica
* Štúdio tanca
* Verejná knižnica Mikuláša Kováča
* *K:Kultúra*

 |
| Školy | 
* Akadémia umení
* Univerzita Mateja Bela
* Fakulta zdravotníctva
* *K:Stredné školy*

 |
| Šport | 
* Dukla Banská Bystrica
* FK Dukla
* HC ’05 iClinic
* HK ŠKP
* Štadión SNP
* Zimný štadión
* ŽHK Iskra
* *K:Šport*

 |
| Verejné inštitúcie | 
* Biskupstvo Banská Bystrica
* Fakultná nemocnica s poliklinikou F. D. Roosevelta Banská Bystrica
* Stredoslovenský ústav srdcových a cievnych chorôb
* Špecializovaný trestný súd

 |